

Srbská republika

MINISTERSTVO ŠKOLSTVA, VEDY A TECHNOLOGICKÉHO ROZVOJA

Číslo: 601/-03-00033/24/2021-15

Dátum: 18. 2. 2022

Nemanjina 22-26

ŠKOLSKÝM SPRÁVAM ZÁKLADNÝM A STREDNÝM
ŠKOLÁM

JEDNOTKÁM LOKÁLNEJ SAMOSPRÁVY

PREDMET Oznámenie o rozhodnutí Tímu pre sledovanie a koordináciu uplatňovania preventívnych opatrení v práci škôl, ktoré sa vzťahuje na určený model vyučovania pre školy v jednotlivých jednotkách lokálnej samosprávy od 21. februára 2022

Vážení,

S cieľom kvalitnej organizácie výchovno-vzdelávacej práce v školách na území Srbskej republiky v školskom roku 2021/2022, najmä so zreteľom na ochranu zdravia žiakov a zamestnancov, prevenciu šírenia infekcií a nákazlivých chorôb, ako aj uskutočnenie práva žiakov na vzdelanie Tím pre sledovanie a koordináciu uplatňovania preventívnych opatrení v práci škôl na týždennej úrovni, a na základe údajov poskytnutých školami, určuje model vyučovania pre školy v jednotlivých jednotkách lokálnej samosprávy. Obecný, resp. mestský štáb pre mimoriadne situácie, ktorý sa zúčastňuje tohto procesu prostredníctvom príslušnej školskej správy dáva návrh na uplatnenie vhodného modelu výchovno-vzdelávacej práce.

Epidemiologická situácia sa sleduje každodenne a príslušné rozhodnutia sa vykonávajú na základe ukazovateľov a údajov. Zdôraznené sú dva základné prvky, ktoré predstavujú prioritu, a to je zabezpečiť uskutočnenie práva na vzdelávanie, resp. kontinuitu a kvalitu výchovno-vzdelávacej práce a zachovať zdravie žiakov a zamestnancov, teda zabezpečiť, aby sa tak ako aj doteraz, a ako naznačujú uvedené údaje, kvalitná výchovno-vzdelávacia práca uskutočňovala v bezpečnom prostredí.

Tím pre sledovanie a koordináciu uplatnenia preventívnych opatrení v práci škôl, na stretnutí 18. 2. 2022 v súlade s odbornými pokynmi na organizáciu výchovno-vzdelávacej práce v základných školách a stredných školách pre školský rok 2021/2022 vyniesol

ROZHODNUTIE

1. **Všetky základné a stredné školy v Srbskej republike uplatnia od pondelka 21. februára 2022 prvý model organizácie výchovno-vzdelávacej práce – priama realizácia výchovno-vzdelávacej práce.**

*POZNÁMKA:* Ak na základnej alebo strednej škole z dôvodu absencie infikovaných/izolovaných učiteľov nie je možné zorganizovať nepretržitú realizáciu priamej výchovno-vzdelávacej práce podľa určeného modelu, riaditeľ školy by sa mal obrátiť na príslušný ústav verejného zdravia, aby posúdil epidemiologickú situáciu a príslušnú školskú správu na získanie súhlasu s vyučovaním na diaľku v období maximálne piatich kalendárnych dní. Keď ide o tento súhlas riaditeľ školy sa môže obrátiť pre prácu školy ako celku, len pre jednu smenu alebo pre osobitnú organizačnú zložku (vyčlenená trieda), keď nie je možné zabezpečiť realizáciu aspoň 40 % vyučovacích hodín podľa rozvrhu.

1. Výchovno-vzdelávacia práca **v školách pre žiakov s vývojovými poruchami a invaliditou, hudobných, baletných škôl, ako aj v škôl pre vzdelávanie dospelých** sa vzhľadom na svoje špecifiká vykonáva podľa predchádzajúceho rozhodnutia tímu a v súlade s pokynmi doručenými z ministerstva, pričom treba do úvahy brať potreby žiakov a frekventantov a v ich najlepšom záujme.

Skôr vynesené rozhodnutia zostávajú aj naďalej platné, keď ide o organizáciu výchovno-vzdelávacej práce.

1. **Postup pre prípady infekcie u žiakov v školách**

V situáciách, keď sa u žiakov vyskytnú prípady infekcie SARS-CoV-2, rodič o tom informuje školu.

Ak sa vyskytnú dva alebo viac prípadov infekcie v jednej triede, riaditeľ školy organizuje prácu v škole podľa týchto pokynov:

 3.1. V prípade, že sa pracuje v triedach so 16 alebo menej žiakmi, po objavení troch nakazených žiakov v triede prechod na tretí model v trvaní piatich kalendárnych dní je potrebný len pre túto triedu.

* 1. Ak ide o triedy so 17 a viac žiakmi sa po objavení dvoch prípadov trieda rozdelí do dvoch skupín a pokračuje sa v práci podľa iného (kombinovaného) modelu výučby. Na skupiny sa potom uplatňuje postup pre triedy so 16 a menej žiakov, resp. po objavení sa troch nových nakazených žiakov v skupine sa prechod na tretí model v trvaní piatich kalendárnych dní vyžaduje len pre túto skupinu.
	2. Ak pri uplatnení vopred predpísaných kritérií stále existujú prvky pre uvažovanie o prechode na tretí model vyučovania celej smeny alebo celej školy, riaditeľ to bezodkladne oznámi príslušnej školskej správe a inštitútu/ústavu verejného zdravia, ktorý je príslušní pre to územie a ktorý posúdi situáciu, zhodnotí epidemiologické riziká a vydá konečné rozhodnutie, o ktorom oznámi školu.
1. Údaje z dozoru naznačujú, že existujú prípady, keď žiaci s príznakmi infekcie dýchacích ciest (kašeľ), aj keď majú potvrdené prípady infekcie v rodine, prichádzajú do školy bez toho, aby uplatnili opatrenia osobnej ochrany a teda predstavujú vysoké riziko nakazenia ľudí, s ktorými prichádzajú do kontaktu v škole aj v mimo nej. **Odporúča sa, aby vedenie školy a učitelia apelovali na rodičov, aby neposielali deti s príznakmi do školy, kým sa neskončí obdobie izolácie alebo karantény, ak ide o kontakty s potvrdenými prípadmi v rodine.**
2. Vzhľadom na aktuálnu epidemiologickú situáciu, charakteristiky omikron variantu SARS-CoV-2, je povinné **používať ochranné rúška pre všetkých zamestnancov, žiakov a tretie osoby po celý čas ich pobytu v škole. Nosenie ochranných rúšok je povinné pre všetkých zamestnancov školy, žiakov a ostatných osôb od vstupu na školský dvor až po odchod zo školského dvora. Je potrebné posilniť opatrenia všeobecnej a osobnej hygieny (umývanie a dezinfekcia rúk) a najmä dbať na pravidelné vetranie a dezinfekciu všetkých miestností, kde sa žiaci a zamestnanci školy zdržiavajú.**

Výnimočne sa o žiakoch, ktorí zo zdravotných dôvodov nemôžu nosiť rúška (napr. bronchiálna astma alebo iný zdravotne oprávnený dôvod), môže vyjadriť každý pediater, ktorý pozná zdravotný stav dieťaťa a má prístup k zdravotnej dokumentácii. Ak niektorý zo žiakov je znemožnený nosiť rúško počas pobytu v škole, je potrebné dbať na to, aby všetci ostatní žiaci a zamestnanci, ktorí s týmto žiakom/žiačkou zdieľajú pracovný priestor alebo prichádzajú do blízkeho kontaktu iným spôsobom, nosili rúška po celý čas, čo znižuje riziko nákazy. V takejto situácii je obzvlášť dôležité, aby škola zabezpečila posilnenie všetkých ostatných predpísaných ochranných opatrení. Túto výnimku možno uplatniť na žiadosť rodiča a len s predloženou mienkou lekára.

1. Počas kontrol boli povšimnuté značné riziká nakazenia žiakov a zamestnaných pri ich aktivitách mimo školy, **apelujeme a očakávame od žiakov a zamestnancov škôl, ako aj od rodičov žiakov, aby dôsledne uplatňovali opatrenia osobnej ochrany pred nákazou v škole aj mimo školy. Zvlášť dôležité je vyhýbať sa hromadným zhromaždeniam v interiéri a exteriéri, najmä ak sa počas zhromaždenia neuplatňujú predpísané opatrenia osobnej ochrany.**
2. Všetky základné a stredné školy v Srbskej republike sú povinné plne zabezpečiť implementáciu piatich kľúčových opatrení stratégie znižovania rizík.
3. Rozhodnutie o modeloch výchovno-vzdelávacej práce, ktoré sa budú uplatňovať na území Srbskej republiky od 21. februára 2022, bolo prijaté so súhlasom Ministerstva školstva, vedy a technického rozvoja.
4. Nasledujúce stretnutie Tímu pre sledovanie a koordináciu uplatňovania preventívnych opatrení v práci škôl sa uskutoční dňa 24. 2.2022, kedy bude prehodnotená aktuálna epidemiologická situácia za účelom prijatia potrebných opatrení na kontrolu šírenia SARS-CoV-2.

Srdečne,

PRVÝ PODPREDSEDA VLÁDY A MINISTER

 Branko Ružić v.r.